Torna FolkaSagunt amb una nova edició titulada ‘Vents de fusta’
30 d’octubre 2018

![Imagen 1](/media/xzzdb1z3/04_mac_juanfran_01.jpg)![Imagen 2](/media/2yplpq53/04_mac_nitidia_02.jpg)

![](/media/nxvpnrxt/04_c_grupoaljibes_ok_01.jpg)  
  

El cap de setmana vinent, 3 i 4 de novembre, tindrà lloc una nova edició del FolkaSagunt 2018 titulat ‘Vents de fusta’. L'actuació de 90 minuts està dirigida a tots els públics i serà en valencià. El preu de l'entrada ascendix a 7 euros.

  

Esta edició de FolkaSagunt 2018 ocuparà tot el cap de setmana i celebrarà amb la seua música que el municipi és capital cultural valenciana. Així, seran els amfitrions de "sonadors" i músiques de diversos oboés populars de l'Estat espanyol.

  

El programa s’iniciarà el dissabte a les 12.30 hores amb un concert de vermouth a càrrec de Nitidia, en la taverna de La Serp (carrer castell). A les 19.30 hores en el Centre Cultural Mario Monreal tindrà lloc l'acte central del FolkaSagunt: Llebeig, Mestral, Xaloc, Migjorn, Gregal, Tramuntana, Ponent i Llevant acostaran els assistents a la música tradicional d'ací i d'allà amb Germans Caballer i Amics i convidats com el grup Aljibes (Segòvia), Nitidia i Juanfran Ballestero.

​​

![](/media/02tfide5/04_c_germanscaballeriamics_02.jpg) 

I per al diumenge, una cercavila pel nucli històric que començarà a les 11.30 hores des de la plaça Major. A les 12.30 hores, la ‘II Mostra de dolçaina i tabal’ de Sagunt, on participaran els Germans Caballer, la Colla de Tabal i Dolçaina de Museros, Dolçainers de Picanya, Dolçainers i Tabaleters del Grau, Asoles Música Tradicional i el grup Aljibes que vindrà des de Segòvia.

  

El FolkaSagunt està organitzat per l'associació 'Amics de la Música Tradicional. Dolçainers de Sagunt', en col·laboració amb l'Ajuntament de Sagunt.​

![](/media/rbapjqfc/04_c_folkasagunt_2018_web_03.jpg)  
  
  

​L'actuació de 90 minuts està dirigida a tots els públics i serà en valencià. El preu de l'entrada ascendix a 7 euros

​

*   [](http://www.facebook.com/sharer.php?u=https://aytosagunto.es/va/actualitat/torna-folkasagunt-amb-una-nova-edicio-titulada-vents-de-fusta/ "Facebook")
*   [](http://twitter.com/share?url=https://aytosagunto.es/va/actualitat/torna-folkasagunt-amb-una-nova-edicio-titulada-vents-de-fusta/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/torna-folkasagunt-amb-una-nova-edicio-titulada-vents-de-fusta/ "Linked In")
*   [](mailto:?body=https://aytosagunto.es/va/actualitat/torna-folkasagunt-amb-una-nova-edicio-titulada-vents-de-fusta/)